Gauteng-motoriste skuld miljarde in verkeersboetesArgieffoto: Departement van verkeersveiligheid Motoriste van Gauteng skuld meer as R3 miljard in verkeersboetes, het The New Age Donderdag berig. Dit is deel van 7 miljoen boetes wat in die afgelope finansiële jaar uitgereik is. Johannesburg en Pretoria se verkeersdepartemente is glo van hul magte gestroop om boetes in te samel. “Ons samel nie meer boetes in nie, dit word deur die Agentskap vir Padverkeersmisdrywe gedoen,” het hoofsupt. Wayne Minnaar, die woordvoerder van die Johannesburg-metropolisie, aan die dagblad gesê. “Ons maak nie op ŉ sent van verkeersboetes staat nie. Ons kry elke jaar ons eie begroting,” het hy bygevoeg.